ภาวะเศรษฐกิจที่ตกต่ำ กลับทำให้ผู้คนเข้ารับการผ่าตัดปรับปรุงรูปร่าง หน้าตากันมากขึ้น
มีภาษิตฝรั่งที่ว่า “เมื่อถึงเวลาที่ยากลำบากแล้ว คนที่เข้มแข็งจะแสดงฝีมือให้เห็น” แต่เวลานี้ มีการแต่งเติมภาษิตที่ว่านี้ใหม่ กลายเป็นว่า
ตัวเลขจากวงการศัลยกรรมตกแต่งแสดงให้เห็นว่ารายได้โดยรวมลดลง 9% มาอยู่ที่หนึ่งหมื่นหนึ่งพันแปดร้อยล้านดอลล่าร์ แต่ภาวะเศรษฐกิจตกต่ำกำลังมีผลกระทบในทางบวกต่อวงการทั้งศัลยแพทย์และผู้ที่จะเข้ารับการผ่าตัดปรับปรุงหน้าตา และรูปร่างบอกว่ามีความสนใจในเรื่องนี้มากขึ้น เหตุผลสำคัญคือคนที่กำลังหางาน หรืออยากเปลี่ยนงานในเวลานี้อยากจะดูเป็นหนุ่มสาวมากขึ้น สดใสมากขึ้น คุณเจฟฟ์ กระบาวนักธุรกิจการตลาดในวงการเพลงที่นครลอส แอนเจลิส เป็นตัวอย่างที่ดี คุณเจฟฟ์เพิ่งจะเข้ารับการดึงหน้าราคา $17,000และพออกพอใจเป็นอย่างมากเมื่อส่องกระจกดูหน้าตนเองแล้ว รู้สึกว่าหน้าอ่อนลงระหว่าง10 ถึง 15 ปี คุณเจฟฟ์บอกว่าเพิ่มพูนความมั่นใจในตนเองเป็นอย่างมาก คุณหมอ Payman Simoni ซึ่งเป็นผู้ดึงหน้าให้คุณเจฟฟ์ บอกว่า เมื่อก่อนนี้ คนทำศัลยกรรมตกแต่งเพราะอยากจะสนุกกับชีวิต แต่เวลานี้กลายมาเป็นเรื่องจำเป็นไปแล้วโดยเฉพาะในตลาดงานที่มีการแข่งขันสูงเพราะจะอาศัยความรู้ความชำนาญงานแต่อย่างเดียวไม่ได้แล้ว ตัวเลขของสมาคมศัลยแพทย์ตกแต่งของอเมริการะบุให้เห็นว่า 13%ของผู้หญิง 756 คน อายุระหว่าง 18-64 ปี ที่ตอบแบบสอบถาม บอกว่าศัลยกรรมตกแต่งทำให้มีความเชื่อมั่นและแข่งขันได้ดีขึ้นในตลาดงาน และอีก 73%บอกว่า รูปร่างหน้าตาและหน้าอ่อนๆ ใสๆ นี่ ช่วยได้มากในการได้งานการเลื่อนขั้น หรือการหาลูกค้าใหม่ๆ โดยเฉพาะในยามเศรษฐกิจตกสะเก็ด และคุณหมอสตีเฟ่น กรีนเบิร์ก ที่นครนิวยอร์คซึ่งมองเห็นแนวโน้มที่ว่า กำลังเสนอ "Jab Fighting Package" ให้ทั้งคุณผู้ชายและคุณผู้หญิง คุณหมอสตีเฟ่นบอกว่า นับตั้งแต่นำเสนอ packageที่ว่าเมื่อสักห้าเดือนมานี่ มีลูกค้าเข้ารับการ tune-up แล้ว 50-60 ราย สำหรับคนที่ยังจ่ายเงินสดให้ไม่ได้ดอกเบี้ยเงินกู้สำหรับศัลยกรรมตกแต่งเวลานี้ อยู่ระหว่าง 12-19%พอๆกับดอกเบี้ยบัตรเครดิต คุณหมอสตีเว่น เพิร์ลแมนนักศัลยกรรมตกแต่งอีกคนหนึ่งในนิวยอร์ค บอกให้คิดเสียว่าเป็นการลงทุนให้กับตนเองและแถมเมื่อมองหน้าตนเองในกระจก ก็จะรู้สึกว่าเป็นหนุ่มเป็นสาวอยู่ตลอดกาลด้วย